Szerződés szám: HU-     /2023

Szerződés

Amely létrejött a mai napon az alábbi feltételekkel:

Felek:

**................................................................** Cím: **............................................. ,** képviseli: **................................,** adószám:**........................................,** EORI:**........................................................,** Telefonszám: **....................................................,** e-mail:**.................................................,** mint **Megbízó.**

**Trivium Oktatási és Kereskedelmi Korlátolt Felelőségű Társaság** (6721 Szeged, Szent Mihály u. 6/a), Tel/fax: +36-62-573-573, , E-mail: trivium@trivium.hu , képviseli: ***Szöghi Gáspárné*** ügyvezető mint **Megbízott**

**Trivium Szeged Oktatási és Kereskedelmi Korlátolt Felelőségű Társaság** (6721 Szeged, Szent Mihály utca 6/a), Tel/fax: +36-62-573-573, , E-mail: kozpont@trivium.hu képviseli: ***Sári Pál Péterné*** ügyvezető mint **Megbízott**

1. ***T1/T2 árutovábbítás***

Megbízott vállalja, hogy megbízó szállítmányai vonatkozásában a Tranzitegyezmény tagországaiba történő szállításánál az EU országait, illetve a Tranzit Egyezmény országait érintően árutovábbítás vámeljárást végez. Az árutovábbítás lebonyolítása során a vámokmányok minden szempontból meg kell, hogy feleljenek a Magyar Köztársaságban illetve az Európai Unióban hatályos pozitív jogszabályoknak, különös tekintettel a EURÓPAI PARLAMENT ÉS A TANÁCS 952/2013/EU rendeletére, a BIZOTTSÁG (EU) 2015/2447 sz. végrehajtási rendeletére, a BIZOTTSÁG (EU) 2015/2446 sz. végrehajtási rendeletére és a Magyar Köztársaság 83/1996. (VI. 14.) sz. kormány rendeletére.

1. ***Árufajták***

A Megbízott fenntartja magának a jogot, hogy amennyiben a belső kockázatelemzési rendszere alapján adott szállítmányhoz kötődő árumozgást nem tartja transzparensnek vagy nem látja az árutovábbítási eljárás szabályszerű lezárását biztosítottnak megtagadja a közreműködést. Megbízott ilyen jellegű döntését nem köteles indokolni.

1. ***Szolgáltatási díjak***

 Megbízó és megbízott megállapodnak abban, hogy a szolgáltatási díjakról és a fizetési feltételekről pénzügyi megállapodásban állapodnak meg, amely pénzügyi megállapodás jelen szerződés részét képezi. A pénzügyi megállapodásban nem szereplő szolgáltatásokra Megbízott standard díjszabásában meghatározott árak vonatkoznak.

1. ***A Megbízó kötelezettségei***

**4.1 Fizetési kötelezettség**

Megbízó ezen szerződés aláírásával kötelezettséget vállal arra, hogy a szerződésben meghatározott szolgáltatás árát, a pénzügyi megállapodásban rögzített módon kifizeti. A pénzügyi megállapodásban nem szereplő szolgáltatásokra Megbízott standard díjszabásában meghatározott árak vonatkoznak és készpénzben fizetendők a szolgáltatás igénybevételekor.

**4.2. Megbízó adatszolgáltatása**

Megbízó vállalja, hogy ezen szerződés megkötésekor mellékeli a következő iratokat:

* A vállalat bejegyzését igazoló okmány ( cégkivonat)

**4.3. Kísérő okmányok hitelessége**

A Megbízó felel az árut kísérő okmányok hitelességéért és kötelessége Megbízott részére megtéríteni minden költséget, mely az okmányok helytelen kitöltéséből ered, beleértve a valótlan tartalmat is.

**4.4. Megbízó egyéb kötelezettségvállalása**

-Megbízó köteles az árukat és a szükséges okmányokat változatlanul, eredeti állapotukban leszállítani és bemutatni a rendeltetési hivatalnál az előírt határidőn belül, kellő figyelmet fordítva az illetékes hatóságok által elfogadott azonosítási eljárásokra;

-Megbízó köteles az egységes árutovábbítási eljárásra vonatkozó egyéb előírásokat betartani;

-Megbízó köteles az ellenőrzésért felelős illetékes hatóságoknak felkérésre és a megállapított határidőn belül bemutatni a szükséges dokumentumokat a hatóság által előírt formában;

-Megbízó köteles megfizetni azokat a vámokat és egyéb adókat, melyek az egységes árutovábbítási eljárással összefüggésben váltak esedékessé.

-Megbízó felelőssége kiterjed továbbá az áruszállító, vagy az árukat átvevő azon felelősségére is, hogy az egységes árutovábbítási eljárás hatálya alá tartozó árukat az előírt határidőn belül köteles a rendeltetési vámhivatalnak bemutatni.

-Az árut szállításra, megőrzésre átvevő személyek szándékos vagy gondatlan magatartásából bekövetkező károkért, tartozásokért a Megbízó, a Vámhatóságok és a Megbízott felé teljes felelősséggel tartozik, csakúgy a meg nem fizetett szolgáltatási díjakért.

-Megbízó felelős minden olyan kárért, amely a jelen szerződésben vagy jogszabályban foglaltak tevőleges vagy mulasztásban megnyilvánuló megsértéséből adódik.

 -Megbízó köteles a Megbízott felé igazolni, hogy az adott vámeljárás „visszaigazolt” státuszba került. Az árutovábbítási eljárás befejezésének igazolására a mindenkor hatályos jogszabályban foglaltak az irányadóak. Megbízott azon T1 garanciákat tekinti „visszaigazoltnak”, amelyek vonatkozásában az alábbi feltételek együttesen teljesülnek:

* az árutovábbítás az NCTS rendszerben IE045 standard üzenettel kivezetődött, és
* a rendeltetési vámhivatal által, „Alternatív igazolás” záradékkal ellátott árutovábbítási kísérőokmány példánya eredetben vagy a vámhivatal által hitelesített másolatban a Megbízottnak átadásra kerül; és
* a rendeltetési vámhivatal által lepecsételt, keltezéssel ellátott és aláírt TC11 bemutatási igazolás eredeti példánya a Megbízottnak átadásra kerül.
* Megbízót a részére átadott és általa bemutatni szükséges iratok esetleges elvesztéséből, illetve a vámhatóság által

 előírt kötelezettségek elmulasztásából eredő jogkövetkezményekért teljes felelősség terheli.

 -Megbízó kötelezi magát, hogy amennyiben a Kormányrendeletben vagy más jogszabályban foglaltak megsértése következtében - az általa felhasznált vámbiztosítékkal kapcsolatban bármely ország vámhatósága a Megbízott részére vám és ÁFA terhet szab ki, vagy egyéb módon a Megbízót fizetésre kötelezi, vagy fizetésre szólítja fel, úgy a kiszabott, közölt vám és ÁFA terhet illetve egyéb fizetési kötelezettség összegét és annak minden járulékát felhívás alapján a Megbízott részére 8 napon belül megtéríti. Azon esetre, ha a Megbízottnak a Megbízó-számára nyújtott garanciavállalásból származóan bármilyen fizetési kötelezettsége keletkezne, a Megbízó-a jelen szerződés aláírásával a teljes összegre készfizető kezességet vállal a kötelezettség jogosultja felé.

***5. Vis Major***

Megbízó vállalja, hogy az összes spontán- és rendkívüli eseményről, amely az árutovábbítási vámeljáráshoz kapcsolódik /közúti balesetek, rablás, stb./ haladéktalanul értesíti a Megbízót , az illetékes szerveket, és erről jegyzőkönyvet készítenek.

 Megbízó kötelessége, hogy a fent leírt események elkerülése érdekében jó gazdálkodóhoz méltó figyelemmel járjon el.

***6. Szerződés megszűnése***

A határozatlan időre kötött szerződést bármelyik fél indoklás nélkül felmondhatja.

A felmondási 30 nap. A felmondás a naptári hónap utolsó napjára szól.

A Megbízó által vállalt kötelezettségek teljesítésének elmulasztása esetén a Megbízónak jogában áll ezen szerződést azonnali hatállyal felmondani.

Minden esetleges jogvita, mely e szerződés kapcsán alakul ki a pertárgy értékétől függően a- Szegedi Járásbíróság / Szegedi Törvényszék illetékességébe tartozik.

# **Datum:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 **/Megbízó / /Megbízott –Trivium Kft. /**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **/Megbízott –Trivium Szeged Kft. /**